cyanic-selkie/wikianc huggingface dataset:
יאנג דה ג'ייאנט
Mind over Matter (2013–2015)
הניו יורק טיימס כינו את האלבום "אלבום חד וחשמלי שיש לו את השומר על אווירה מגניבה כמו של הקיור, ותואם למערך התודעה של, נניח, מיוז (אם כי בלי האוויר המכני של אותה הלהקה)."
בסתיו הבא יצאה הלהקה לסיבוב הופעות בצפון אמריקה החל בדרום ברלינגטון, ורמונט, וסיימה בבולדר, קולורדו מופעי הלהקה נפתחו על ידי הלהקה ויילדלינג שגאדיה סייע לה בחיפושה אחר מתופף. לאחר יציאת אלבומם השני, הוציאה הלהקה קבוצת סרטונים מוזיקליים נוספים לסדרה שלהם ביוטיוב, "In the Open".
ב-2015, הוציאה הלהקה שני שירים בשם "Mirrorball" ו-"Mind Over Matter (Reprise)" אקסקלוסיבית בוויניל לקראת "יום חנות התקליטים" של אותה השנה. השירים יצאו מאוחר יותר באופן מקוון ב-28 ביולי 2017.
Home of the Strange (2016–2017)
ב-15 באפריל 2016 הוציאה הלהקה שיר חדש, "Amerika", שנקלח מאלבום האולפן השלישי שלה, Home of the Strange, שיצא לאור ב-12 באוגוסט 2016. הסינגל הרשמי הראשון בתקליט הוא "Something to Believe In", שנשלח לרדיו האלטרנטיבי ב-10 במאי 2016. שיר נוסף מהאלבום, "Titus Was Born", יצא יחד עם קליפ מוזיקה מלווה ב-17 ביוני 2016. סיבוב ההופעות של יאנג דה ג'ייאנט לאלבום זה החל ב-13 באוגוסט 2016 מהחוף המערבי של ארצות הברית. שני שירים נוספים מהאלבום החדש, "Youth Jungle" ו-"Silvertongue", יצאו מספר שבועות לפני יציאת האלבום.
Mirror Master (2018 – הווה)
הלהקה הוציאה את הסינגל הראשון, "Simplify", מתוך אלבומם הקרוב ב־14 ביוני 2018. הסינגל השני של האלבום, " Superposition ", יצא ב 23 באוגוסט 2018, יחד עם הודעה כי Mirror Master ייצא ב 12 באוקטובר 2018, על ידי Elektra Records. הלהקה הוציאה את הסינגל השלישי, "חום הקיץ", ב־21 בספטמבר 2018. "Call Me Back", הסינגל הרביעי והאחרון לפני יציאת האלבום, יצא ב -5 באוקטובר 2018.
חברי הלהקה
חברים נוכחיים
חברים לשעבר (הג'ייקס)
הם יורים גם בסוסים (סרט)
הם יורים גם בסוסים (באנגלית: They Shoot Horses, Don't They?) הוא סרט קולנוע מסוגת דרמה בבימויו של סידני פולאק משנת 1969. תסריט הסרט עובד על ידי רוברט תומפסון וג'יימס פו, והוא מבוסס על ספר בעל אותו שם משנת 1935 של הוראס מקוי. הסרט מגולל את סיפורה של חבורת אנשים המשתתפים בתחרות ריקודים בתקופת השפל הגדול.
הסרט זכה להצלחה כלכלית גדולה ולביקורות מהללות. הוא היה מועמד לתשעה פרסי אוסקר מבלי להיות מועמד לפרס אוסקר לסרט הטוב ביותר.
הפקה
בשנות ה-50 נורמן לויד וצ'ארלי צ'אפלין תכננו לשתף פעולה כבמאי ומפיק בהתאמה. לויד קנה את הזכיות על הסרט מהוראס מקוי ב-3,000 דולר. הם תכננו ללהק לתפקידים הראשיים את סידני צ'אפלין ומרילין מונרו. אך כשצ'אפלין האב היה בטיול עם משפחתו, הוא נעצר על ידי ה-FBI בטענה שהוא קומוניסט, והפקת הסרט בוטלה.
ביקורות והכנסה
הסרט הוקרן לראשונה בפסטיבל קאן בשנת 1970, אך הוא לא נכנס לתחרות הראשית. בארצות הברית הסרט זכה לביקורות מהללות על העיבוד המוצלח של הספר. הסרט זכה לציון של 83% בהתבסס על 24 ביקורות באתר "Rotten Tomatoes".
הסרט הכניס 12.6 מיליון דולר מול תקציב של 4.86 מיליון דולר מה שהפף אותו לסרט ה-16 הכי מכניס של שנת 1969.
פרסים ומועמדויות
גיג יאנג זכה בפרס אוסקר לשחקן המשנה הטוב ביותר. בנוסף הסרט היה מועמד לעוד שמונה פרסי אוסקר; הבמאי הטוב ביותר (סידני פולאק), השחקנית הטובה ביותר (ג'יין פונדה), שחקנית המשנה הטובה ביותר (סוזאנה יורק), התפאורה הטובה ביותר, עיצוב התלבושות הטוב ביותר, העריכה הטובה ביותר, הפסקול הטוב ביותר והתסריט המעובד הטוב ביותר. נכון לשנת 2013 הסרט הוא בעל מספר הרב ביותר של מועמדויות לקטגוריות פרס אוסקר (9), מבלי שהסרט יהיה מועמד לפרס אוסקר לסרט הטוב ביותר.
גיג יאנג זכה בפרס גלובוס הזהב לשחקן המשנה הטוב ביותר - סרט קולנוע. בנוסף הסרט היה מועמד לעוד חמישה פרסי גלובוס הזהב; הסרט הטוב ביותר - דרמה, הבמאי הטוב ביותר (סידני פולאק), השחקנית הטובה ביותר - סרט דרמה (ג'יין פונדה), שחקנית המשנה הטובה ביותר - סרט קולנוע (סוזאנה יורק) ושחקן המשנה הטוב ביותר - סרט קולנוע (רד באטנס).
ארי בן-מנחם
ארי בן מנחם (Ari Ben-Menahem; נולד ב-4 בנובמבר 1928) הוא פיזיקאי, מתמטיקאי והיסטוריון של המדע ישראלי, פרופסור אמריטוס לגאופיזיקה ולמתמטיקה שימושית במחלקה למדעי המחשב ומתמטיקה שימושית במכון ויצמן, מחלוצי הסייסמולוגיה בישראל.
קורות חיים
נולד בברלין למשה בן-מנחם (שלנגר), משורר, סופר ומחנך. עלה לארץ ישראל ב-1934. סיים לימודי תואר שני באוניברסיטה העברית ב-1954. בשנת 1954 היה הראשון שהפעיל מערכת מדידה סייסמולוגית בישראל.
בשנת 1958 עזב ללימודים במכון הטכנולוגי של קליפורניה שם קיבל דוקטורט ב-1961. ב-1964 חזר ארצה ומונה לפרופסור לגאופיזיקה ומתמטיקה במכון ויצמן. היה פרופסור אורח באוניברסיטת סטנפורד, MIT ואוניברסיטת פריז. בין השנים 1975 ל-1990 היה ראש המחלקה לגאופיזיקה. כמו כן מילא את תפקיד הסייסמולוג הראשי בישראל. לאורך השנים פרסם כ-150 מאמרים ושני ספרי לימוד.
בן מנחם חקר תופעות גאולוגיות ואסטורונמיות שהתרחשו בתנ"ך כמו רעידת אדמה, ליקוי חמה, סופרנובה ושביטים, ובעזרת ניתוח לאחור של תופעות אלה ניסה לייצר כרונולוגיה לאירועים תנ"כיים.
בשנת 2009 יצא לאור ספרו המונומנטלי "Historical encyclopedia natural mathematical sciences" בו הוא סוקר את התפתחות המדע מימי היוונים ועד לימינו. הספר הוא בן 6,000 עמודים ויצא בשישה כרכים.
נשוי לבתיה ומתגורר ברחובות.
אחיו אסף בן-מנחם הוא אמן ומשורר.
סורינאם (פירושונים)
סורינאם (בהולנדית: Suriname) {{פירושונים|
ראו גם
}}
וילה ברבארו
וילה ברבארו (באיטלקית: Villa Barbaro) היא אחת הווילות הכפריות שבנה האדריכל האיטלקי אנדראה פלדיו במאה ה-16 באזור ונטו שבצפון איטליה, במאזֵר (Maser) שבנפת טרוויזו.
אדריכלות
תוכנית המבנה פורסמה על ידי פלדיו בספרו "ארבעת הספרים על אודות האדריכלות". במרכז מצוי בית האדון והוא בעל מתאר מלבני הבולט הרבה לחצר הקדמית. במקום הלוג'יה (loggia) במרכז חזית הבניין, ניצבים ארבעה עמודים קולוסאליים אחוזים עם כותרות בסדר יוני, התופסים את כל החזית. העמודים תומכים בגמלון ומעניקים לחזית מראה של מקדש רומי. זהו אולי השימוש הראשון בעמודים כאלה בבנייה הפרטית של פלדיו. לבניין שתי קומות עיקריות עם חלונות מלבניים גבוהים. מבחינה זו הבניין שונה ממרבית הווילות הפלדיאניות האחרות בכך שאין בחלקו התחתון קומת שירותים, ואין קומה עליונה, מתחת לגג עם חלונות צרים לאחסון תוצרת חקלאית.
משני צידי הבניין המרכזי נמצאים שני אגפים מוארכים עם טורי קשתות בחזיתם. שלא כבווילות אחרות, מן הסטווים המקושתים מובילה כניסה גם לחדרי מגורים וגם לחדרי משק. בקצוות הקיצוניים של אגפים אלה מצויים שני מגדלים קטנים ששימשו שובכים ליונים. בראש חזיתות המגדלים הותקנו שעוני שמש גדולים.
עיטורים
חזית המבנה עשירה בעיטורים מפוסלים. במרכז הגמלון מפוסל סמל המשפחה וסביבו דמויות אדם עירומות. החלון המרכזי בקומה העליונה שובר את מערכת הקורות שעל העמודים הגבוהים, ובראשו מגולפים שני זרי פירות גדולים. בגומחות שבאומנות הנושאות בקשתות שלפני האגפים הצדדיים, ניצבים פסלי אבן גדולים. חדרי הווילה מעוטרים בציורי קיר מעשה ידיו של פאולו ורונזה. מאחורי הבניין נימפאון בעל מתאר חצי עגול ובריכה רדודה בחזיתות. קיר הנימפאון מעוטר בעיטור מפוסל עשיר ביותר, העומד בניגוד מובהק לפשטות הניכרת ברוב בניותיו של פלדיו. בווילה שונות בתוכנית ובעושר העיטורים, ומתקבל הרושם שיותר מ'יד' אחת הייתה מעורבת בתכנון. ייתכן כי באו כאן לידי ביטוי טעמו ורצונו של דניאלֶה ברבארו, שראה את עצמו כמבין באדריכלות.
הכנסייה במאזר
אחד הבניינים האחרונים שתכנן פלדיו היה הטמפייטו (כנסייה) במאזר (Tempietto), הסמוכה לווילה ברבארו ולדרך הנמשכת לטרוויזו. גם כאן שיתפו פעולה בתכנון הבעלים מרק-אנטוניו ברבארו והאדריכל פלדיו. זו כנסייה עם תוכנית מרכזית - המבנה עגול ובחזיתו מבואה גדולה שבה גמלון הנשען על שישה עמודים עם כותרות בסדר קורינתי. מבחינה זו תוכנית המבנה דומה מאוד לפנתאון ברומא. מבנה זה נערץ על ידי פלדיו והוא מופיע מספר פעמים בעבודותיו, ובעיקר בווילה קפרה "לה רוטונדה" שליד ויצ'נצה. הגמלון, ובעיקר פנים הכנסייה, מעוטרים עיטור מפוסל עשיר ביותר, ככל הנראה גם זאת בהשפעת טעמם של האחרים ולא של פלדיו. בשונה מן הכנסיות הגדולות שבנה בוונציה, המוארות באמצעות חלונות גדולים, כאן התאורה הטבעית מועטה. הדבר נעשה בהתאמה לרוח המקום ששימש לא רק ככנסייה לאנשי הכפר אלא גם כמקום קבורה לבני משפחת ברבארו.
רנטה שטכר
רנטה מייסנר-שטכר (בגרמנית: Renate Meißner-Stecher; נולדה ב-15 במאי 1950) היא אצנית מזרח גרמנייה, אלופה אולימפית בעלת 6 מדליות (3 זהב, 2 כסף ו-1 ארד) משתי אולימפיאדות (מינכן 1972 ומונטריאול 1976), אלופת אירופה בעלת 8 מדליות (4 זהב ו-4 כסף) ושיאנית עולם בריצת 100 מטר ובריצת 200 מטר. הייתה לאצנית הראשונה בהיסטוריה שרצה בריצת 100 מטר מתחת ל-11 שניות, במדידה ידנית.
ביוגרפיה
רנטה נולדה בזיפטיץ.
אלופת אירופה
באליפות אירופה באתלטיקה שנערכה באתונה, יוון בשנת 1969 זכתה שטכר בשתי מדליות, זהב וכסף. מדליית זהב בריצת שליחות 4x100 מטר (43.63 שניות) ומדליית כסף בריצת 200 מטר (23.3 שניות).
באליפות אירופה באתלטיקה שנערכה בהלסינקי, פינלנד בשנת 1971 זכתה שטכר ב-3 מדליות, 2 זהב ו-1 כסף. מדליות זהב בריצת 100 מטר (11.40 שניות) ובריצת 200 מטר (22.70 שניות) ומדליית כסף בריצת שליחות 4x100 מטר (43.60 שניות).
אלופה אולימפית
באולימפיאדת מינכן (1972) זכתה שטכר ב-3 מדליות, 2 זהב ו-1 כסף והייתה לאתלטית המצטיינת בתחרות. היא זכתה במדליות זהב בריצת 100 מטר בשיא עולם חדש של 11.07 שניות, לפני רלין בויל מאוסטרליה (11.23 שניות) וסילביה ציבס מקובה (11.24 שניות) ובריצת 200 מטר בשיא עולם חדש נוסף של 22.40 שניות, לפני בויל (22.45 שניות) ולפני אירנה שווינסקה מפולין (22.74 שניות). מדליית כסף בריצת שליחות 4x100 מטר בתוצאה של 42.95 שניות, אחרי מערב גרמניה (42.81 שניות) ולפני קובה (43.36 שניות).
תוכנית האימרוץ
לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. ממסמכים שהתגלו התברר ששטכר ביקשה להפסיק את השימוש בסמים אותן נטלה לאחר אולימפיאדת מינכן, על מנת ללדת ילדים בבטחה. רלין בויל האוסטרלית שסיימה שנייה בשתי הריצות ל-100 ול-200 מטר אמרה שהיא מרגישה מרומה, אבל ייתכן ושטכר יכלה לנצח גם ללא השימוש באימרוץ.
ליגת העל הרוסית בכדורעף גברים
ליגת העל הרוסית בכדורעף (ברוסית: Российская волейбольная Суперлига) היא אליפות רוסיה בכדורעף מאז 1992 ומנוהלת על ידי איגוד הכדורעף הרוסי. יורשת אליפות ברית המועצות שהוקמה בשנת 1933. האליפות מופעלת בחסות סוכנות ההימורים Pari Match.
בליגה ישנן 14 קבוצות והיא הליגה הבכירה ביותר בתחום הכדורעף ברוסיה. הקבוצה המצליחה ביותר היא צסק"א (עם 36 אליפויות).
אלופות הליגה
{{טורים|תוכן=
רוסיה
}}
ביילי (מתאבקת)
ביילי (נולדה בשם פמלה רוז מרטינז; באנגלית: Pamela Rose Martinez; נולדה ב-15 ביוני 1989) היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
תחילת קריירת ההיאבקות
מרטינז נכחה במופעי היאבקות של ארגון מקומי בצפון קליפורניה בשם Big Time Wrestling מאז שהייתה בת 11. את הקריירה החלה בגיל 18 בחודש אפריל של שנת 2008 כשהיא מתאמנת בארגון זה תחת השגחתו של המאמן ג'ייסון סטיילס. את קרב הבכורה הרשמי שלה ערכה חמישה חודשים לאחר מכן. בזירות של הארגונים העצמאיים התאבקה מרטינז בשם דווינה רוז. רוז התאבקה בארגון המקומי בין השנים 2008 ל-2012. בשנה האחרונה שלה היא הרחיבה את אופקיה כאשר היא מתאבקת במופעי היאבקות של ארגונים אחרים כמו NWA Championship Wrestling מהוליווד ו-Shine Wrestling שידוע בתור ארגון המיועד למתאבקות בלבד.
NXT (2012–2016)
בדצמבר 2012 דווח שמרטינז חתמה על חוזה עם ה-WWE. לקראת סוף חודש ינואר 2013 מרטינז ערכה את קרב הבכורה שלה במחלקת הפיתוח של הארגון, במופע של NXT, כשהיא מתאבקת עם מסכה. היא אימצה את השם "ביילי" כשם הזירה החדש שלה ואת קרב הבכורה שלה שהועבר בטלוויזיה הפסידה לפייג' ב-20 במרץ בפרק של NXT. ב-12 ביוני הפסידה בסיבוב הראשון להכתרת אלופת NXT הראשונה לאלישה פוקס. ב-21 באוגוסט הפסידה לאלופת הדיוות, AJ לי בקרב על התואר.
ביילי השיגה את ניצחון הבכורה שלה בזירה בקרב זוגות עם שארלוט נגד אלישה פוקס ואוקסנה ב-4 בדצמבר. לאחר מסע שכנועים של קבוצת ה-BFF's (שכללה את סשה בנקס וסאמר ראי) שניסתה לשכנע את ביילי להצטרף אליהם, אך ללא הצלחה, וב-13 בנובמבר שארלוט תקפה את ביילי בקרב שלהן נגד ה-BFF's, מה שגרם לה ישירות להצטרף לקבוצה במקומה. כתוצאה מכך ביילי גייסה את נטליה להצטרף אליה לקרבות זוגות ויחידים נגדן. ב-1 במאי 2014 ביילי כשלה בניסיונותיה להעפיל לטורניר אליפות הנשים של NXT כאשר היא מפסידה בסיבוב הראשון לסשה בנקס. לאחר שהצמידה את שארלוט בקרב זוגות, ביילי ניצחה את סשה כדי להפוך לטוענת לכתר אך לא הצליחה לנצח את אותה שארלוט, שהייתה אלופת הנשים, בשני מקרים, גם באירוע NXT TakeOver: Fatal 4-Way וגם בקרב החוזר שנערך ב-2 באוקטובר. באמצע אוקטובר לאחר שנוצחה על ידי בנקס, ביילי הותקפה על ידי חברתה לשעבר בקי לינץ', כשהיא מאחדת כוחות עם בנקס, מה שגרם לביילי לפנות ליריבתה לשעבר, שארלוט, לעזור לה נגד אותן בנקס ולינץ' בריב שנוצר ביניהן במהלך השבועות הבאים. ב-27 בנובמבר בפרק של NXT, בנקס ולינץ' תקפו את ביילי אשר נפצעה כחלק מהעלילה, היא חזרה למסך ב-21 בינואר 2015 כשהיא מגיעה להציל את שארלוט מתקיפה של אותן השתיים, אף פוגעת בטעות באותה שארלוט. שלושה שבועות לאחר מכן באירוע NXT TakeOver: Rival, ביילי התחרתה בקרב מרובע על אליפות הנשים, אך גם כאן לא צלחה בניסיונותיה להשיג את התואר.
בחודש מרץ ביילי פתחה בעלילה אחרת נגד המתאבקת אמה לאחר שמתחה ביקורת על ההתנהגות הנחמדה שלה וטענה שאותה התנהגות מנעה ממנה להצליח לזכות באליפות הנשים של הארגון. מעשה זה הוביל לקרב בין השתיים ב-1 באפריל בפרק של NXT כאשר ביילי יצאה עם ידה על העליונה. בסוף החודש ביילי נוצחה על ידי דנה ברוק לאחר הסחת דעת של אותה אמה. ביילי השיגה את הנקמה שלה שבוע מאוחר יותר לאחר שתקפה אותה בסיום הקרב שלה נגד שארלוט שנגמר בהפסד. באירוע NXT TakeOver: Unstoppable, שנערך ב-20 במאי ביילי ושארלוט ניצחו את אמה ודנה ברוק. שבוע לאחר מכן אמה ניצחה את ביילי, ובסיום הקרב אמה ודנה ברוק תקפו את ביילי ושארלוט. לאחר שלקחה פסק זמן קצר מהופעותיה על המסך עקב פציעה של שבר ביד, ב-22 ביולי היא ניצחה את אמה וכיוונה את עיניה אל עבר אליפות הנשים של NXT.
בחודש אוגוסט רשמה ביילי ניצחונות על שארלוט ובקי לינץ' מה שמבטיח לה קרב על התואר באירוע NXT TakeOver: Brooklyn. באותו אירוע התאבקה נגד האלופה סשה בנקס וניצחה אותה, מה שגרם לה להפוך לאלופת הנשים בפעם הראשונה. לאחר הקרב היא חגגה עם אותה בנקס, לינץ' ושארלוט. מייסד התוכנית NXT, טריפל H, התרשם מאוד מהקרב שנחשב לאחד הקרבות הטובים ביותר בהיסטוריה של קרבות הנשים, והציע לשתיים להתאבק בקרב חוזר על האליפות באירוע NXT TakeOver: Respect בקרב איש הברזל במשך 30 דקות הראשון מסוגו בתולדות ה-WWE בתחום היאבקות הנשים. באותו הקרב סשה בנקס הפגינה חוסר רחמים כלפי ביילי, דבר שלא עזר לה, משום שביילי ניצחה ושמרה על האליפות בתוצאה 2–3 בהכרעות, כאשר ההכרעה האחרונה נקבעה שלוש שניות לפני תום הקרב. במסע הגנותיה על התואר פגשה מועמדות כמו אלכסה בליס, איווה מארי, ניה ג'קס וכרמלה.
ב-16 במרץ ביילי ואסקה ניצחו קרב זוגות ובסיום הקרב המנהל של התוכנית, ויליאם ריגל, הודיע שביילי תגן על התואר נגד אותה אסקה ב-1 באפריל באירוע NXT TakeOver: Dallas, לאחר רבע שעה של קרב, ביילי הפסידה את התואר לאסקה כתוצאה מהכנעה, מה שסיים תקופה של 223 ימים כאלופה. לאחר שנעדרה מפעילות בזירה, ביילי חזרה ב-18 במרץ כאשר היא נענת לאתגר של ניה ג'קס, אך מפסידה. כחלק מעלילת הפציעה של ביילי, היא הוחלפה על ידי ג'קס בקרב על התואר נגד אסקה באירוע NXT TakeOver: The End. ביילי חזרה ב-22 ביוני, כשהיא מנצחת את דאונה פוראזו. חודש לאחר מכן ביילי ביקשה מהמנהל ריגל את הקרב החוזר המגיע לה על האליפות נגד אסקה באירוע NXT TakeOver: Brooklyn II. באירוע עצמו ביילי כשלה בניסיונה להשיב לעצמה את התואר, קרב זה נחשב לה כקרב האחרון שלה ב-NXT.
אלופת הנשים של Raw (2016–2017)
ב-24 ביולי באירוע באטלגראונד, ביילי ערכה את הופעת הבכורה שלה ברוסטר הראשי ובזירה כחלק מהשותפה המסתורית של חברתה סשה בנקס נגד פלייר ודנה ברוק. ב-22 באוגוסט בפרק של התוכנית Raw, ביילי הוצגה כמתאבקת החדשה של התוכנית על ידי המנהל מיק פולי, כאשר היא מתעמתת עם אלופת הנשים של התוכנית, שארלוט, שמסרבת בכל תוקף וזורקת למערכה את החניכה שלה, דנה ברוק, לקרב במקומה, שאותה ביילי ניצחה. באירוע התנגשות של אלופים ביילי לא הצליחה לזכות בתואר לאחר קרב משולש נגד שארלוט וסשה בנקס. מכאן ואילך היא התעמתה עם דנה ברוק. ברוק ניצחה אותה בתוכנית של ה-10 באוקטובר, אך ביילי הצליחה לנצח אותה שבוע מאוחר יותר. ב-24 באוקטובר ברוק תקפה את ביילי לאחר קרב הורדת ידיים, מה שהוביל לקרב ביניהן באירוע "גיהנום בכלוב", קרב שאותו ביילי יצאה עם ידה על העליונה.
ב-31 באוקטובר ביילי הוצגה כחלק מהנבחרת של Raw נגד סמאקדאון באירוע סדרת ההישרדות, ובאותו הקרב נשארה אחרונה בזירה ביחד עם שארלוט ולאחר הקרב שאותו ביילי ניצחה בעבור Raw לאחר שהצמידה את בקי לינץ', תקפה שארלוט את ביילי. ב-2 בינואר 2017 ביילי ניצחה את ניה ג'קס כדי להיות הטוענת לכתר ואיתגרה את שארלוט לקרב על התואר ברויאל ראמבל, אך לא הצליחה לזכות בו. היא השיגה את הקרב החוזר שלה לאחר שניצחה בקרב שלוש על שלוש עם סזארו ושיימוס את שארלוט, לוק גאלוס וקרל אנדרסון כשהיא בעצמה מצמידה את אותה שארלוט. שבועיים לאחר מכן בפרק של התוכנית Raw, ביילי זכתה בתואר והפכה בפעם הראשונה לאלופת הנשים של Raw לאחר עזרה קטנה מחברתה סשה בנקס אשר תקפה את שארלוט עם הקביים שלה במכה בבטנה של האלופה באמצע מהלך ההכנעה שלה. באירוע פאסטליין, ביילי שמרה את התואר שלה נגד פלייר, כך שזהו היה ההפסד הראשון של פלייר באירוע שלם וצפה. ברסלמניה 33, בפעם הראשונה שביילי הופיעה במסגרת אירוע הרסלמניה, היא שמרה על תוארה מול שארלוט פלייר, סשה בנקסוניה ג'קס בקרב הדחות מרובע. באירוע פייבאק, שנערך ב-30 באפריל, ביילי הפסידה לבליס בקרב על התואר, מה שסיים את תקופת כהונתה לאחר 76 ימים. ב-4 ביוני במסגרת האירוע חוקי אקסטרים, ביילי נכשלה בניסיונה להשיג את התואר בחזרה בקרב מקל במבוק. ביולי 2017, ביילי שוב הפכה לטוענת לכתר מול בליס באירוע סאמרסלאם, אך ביילי סבלה מפריקת כתף אשר הותירה אותה בלי יכולת להתחרות. ביילי חזרה מפציעתה ב-18 בספטמבר בפרק של התוכנית Raw על מנת לעזור לסשה בנקס לנצח את בליס וג'קס. שישה ימים לאחר קיום האירוע ללא רחמים, היא הפסידה בקרב על האליפות נגד בליס, בנקס, ג'קס ואמה.
החיבור עם בנקס (2017–2019)
במופע המקדים לאירוע רסלמניה 34, ביילי השתתפה בקרב מרובה משתתפות ובו היא נקמה בבנקס והדיחה אותה. ביילי הייתה האחרונה שהודחה, כשהמנצחת באותו הקרב הייתה נעמי. ב-26 במרץ בפרק של Raw, לאחר שבועות של איבה, כולל את זה שביילי בגדה בבנקס במהלך הקרבות שלהן, ביילי ובנקס רבו מאחורי הקלעים והיו צריכים להפריד כוחות. ביילי ובנקס התמודדו אחת נגד השנייה באמצע חודש אפריל, אך הקרב הסתיים ללא הכרעה לאחר שקבוצת ה-Riott Squad (רובי ריוט, ליב מורגן ושרה לוגאן) תקפו אותן. באמצע שנת 2018, ביילי ובנקס המשיכו לתקוף אחת את השנייה, ולכן נאמר להן להיפגש עם יועצים כדי לשמור על החברות שלהן. בחודש יולי, השתיים התאחדו ונהפכו לצמד אשר הוכר יותר בשם Boss "N" Hug Connection  ב-28 באוקטובר, ביילי לקחה חלק באירוע השלם וצפה הראשון אשר יועד רק לנשים, אבולושן, ובו היא התחרתה עם נטליה וסשה בנקס בניצחון על ליב מורגן, רובי ריוט ושרה לוגאן. באירוע סדרת ההישרדות, ביילי הייתה חלק מקבוצת Raw, כשבקרב זה היא הודחה כתוצאה מספירת חוץ לאחר קטטה עם סוניה דוויל מחוץ לזירה. באירוע הרויאל ראמבל, שנערך ב-27 בינואר 2019, ביילי התחרתה בקרב הרויאל ראמבל, שבו היא נכנסה כמספר ה-27, אך הודחה על ידי שארלוט פלייר וניה ג'קס.
ב-17 בפברואר באירוע תא ההדחות, ביילי ובנקס ניצחו בקרב תא ההדחות להכתרת הזוכות הראשונות באליפות זוגות הנשים של ה-WWE; בקרב זה, הן הדיחו אחרונות את סוניה דוויל ומנדי רוז. באירוע פאסטליין, ביילי ובנקס ניצחו את ניה ג'קס וטמינה וכתוצאה מכך שמרו על חגורות האליפות. ברסלמניה 35, שנערך ב-7 באפריל, ביילי ובנקס הפסידו את התואר ל-The IIconics (פייטון רויס ובילי קיי) בקרב אשר כלל בנוסף את נטליה ובת' פינקס וטמינה וניה ג'קס, הפסד שקטע תקופת כהונה של 46 ימים כאלופות. ב-15 באפריל, ארגון ה-WWE הפיץ סרטון, שבו סשה בנקס לא עונה לשיחות של ביילי.
אלופת הנשים של סמאקדאון (2019–2020)
ב-19 באפריל, ביילי הועברה למותג סמאקדאון כחלק מהדראפט, מעבר שלמעשה פירק את הצוות שלה עם סשה בנקס, בעוד שבנקס, נשארה במותג Raw. באירוע The Shield's Final Chapter, שנערך ב-21 באפריל, ביילי צוותה לאמבר מון, כשביחד הן גברו על שרה לוגאן ורובי ריוט. ב-19 במאי באירוע כסף בבנק, ביילי ניצחה בקרב הכסף בבנק, מה שנתן לה את האפשרות להתמודד על כל חגורת אליפות בכל זמן ומקום שתרצה לשנה הקרובה. כבר באותו הלילה, ביילי פדתה את החוזה על שארלוט פלייר, לאחר שהאחרונה הגנה על תוארה בהצלחה מול בקי לינץ', ובכך היא זכתה באליפות הנשים של סמאקדאון בפעם הראשונה בקריירה שלה. ניצחון הזה גרם לה להיות המתאבקת הראשונה בארגון אשר זכתה בארבע אליפויות שונות. בחודשים יוני ויולי, ביילי פתחה ביריבות עם אלכסה בליס וניקי קרוס, כאשר היא גברה על בליס באירוע סטומפינג גראונדס, ועל קרוס ובליס בקרב האנדיקאפ 2 נגד 1 באירוע חוקי אקסטרים. באירוע סאמרסלאם, שנערך ב-11 באוגוסט, ביילי שמרה על התואר שלה לאחר שניצחה את אמבר מון.
ב-2 בספטמבר בפרק של התוכנית Raw, ביילי הפכה לדמות הרעה בפעם הראשונה בקריירה שלה לאחר שעזרה לסשה בנקס לתקוף את בקי לינץ' בעזרת כיסא. בלילה שאחרי, ביילי הפסיקה לתקוף את לינץ', מה שהסביר שביילי תקפה את לינץ' רק בגלל החברות שלה עם בנקס. ביילי שמרה על התואר שלה נגד שארלוט פלייר באירוע התנגשות של אלופים, אך הפסידה אותו באירוע הבא - גיהנום בכלוב לאותה לפלייר, כך שתקופתה כהונתה נמשכה כ-140 ימים. ב-11 באוקטובר בפרק של התוכנית סמאקדאון, ביילי חשפה מראה חדש, והרסה את הדבר המאפיין אותה שנקרא הגופות של ביילי (הידוע בשם "איש מרקד") בפתיח שלה, ואחר כך ניצחה את פלייר בקרב על האליפות, היא חשפה שיר חדש, מה שמאוד העציב את המעריצים. ביילי נשארה בסמאקדאון ונשארה מיודדת עם סשה בנקס. ב-1 בנובמבר בפרק של התוכנית סמאקדאון, ביילי הגנה בהצלחה על התואר שלה נגד ניקי קרוס, אחרי התערבות של בנקס. אחרי הקרב, שיינה בייזלר תקפה את קרוס, ביילי ובנקס. היריבות בין ביילי לבייזלר נמשכה מספר שבועות.
באירוע סדרת ההישרדות ביילי התמודדה בקרב אלופה נגד אלופה נגד אלופה מול בקי לינץ' (אלופת הנשים של Raw) ושיינה בייזלר (אלופת הנשים של NXT), בקרב שבו בייזלר יצאה עם ידה על העליונה לאחר שביילי נכנעה. ב-29 בנובמבר בפרק של התוכנית סמאקדאון, ביילי התחילה לפתח יריבות עם לייסי אוואנס, לאחר שביילי ובנקס העליבו את הנשים שהיו בקבוצת סמאקדאון באותו אירוע. לאחר מכן, אוואנס תקפה את בנקס. באירוע רויאל ראמבל, שנערך ב-26 בינואר, ביילי הגנה בהצלחה על התואר שלה נגד אוואנס. בפרק העוקב של התוכנית סמאקדאון, ביילי אמרה שהיא ניצחה את כל הנשים שיש ברוסטר. לאחר מכן, נעמי נכנסה, ואמרה שאותה היא אף פעם לא ניצחה, מה שהוביל ליריבות בין השתיים. ב-14 בפברואר, ביילי ניצחה את כרמלה בקרב על התואר. באירוע סופר שואודאון, ביילי ניצחה את נעמי בקרב על התואר. ב-6 במרץ, ביילי עקפה את תקופת הכהונה הארוכה ביותר שהיה שייך לשארלוט פלייר (147 ימים), צעד שהכתיר אותה לאלופת הנשים של סמאקדאון בעלת תקופת הכהונה הארוכה ביותר. ב-20 במרץ בפרק של התוכנית סמאקדאון, ביילי ובנקס הגיעו לזירה ואמרו שהן מתכוונות לדלג על רסלמניה 36, אך נקטעו לאחר שפייג' הודיעה שביילי תתמודד באירוע זה בקרב נגד סשה בנקס, לייסי אוואנס, טמינה ונעמי. באירוע זה, ביילי שמרה על התואר שלה לאחר שהצמידה את אוואנס. באירוע כסף בבנק, ביילי שמרה על התואר שלה לאחר שניצחה את טמינה בשל עזרה של בנקס.
ב-5 ביוני בפרק של התוכנית סמאקדאון, בנקס וביילי ניצחו את אלכסה בליס וניקי קרוס על מנת לזכות באליפות זוגות הנשים של ה-WWE בפעם השנייה, זכייה אשר הפכה את ביילי לאלופה כפולה, כאשר היא החזיקה גם באליפות הנשים של סמאקדאון וגם באליפות זוגות הנשים של ה-WWE. באירוע באקלאש, בנקס וביילי הגנו בהצלחה על התואר שלהן במסגרת קרב משולש נגד אלכסה בליס וניקי קרוס וביילי קיי ופייטון רויס. לאחר מכן, ביילי הגנה על התואר שלה פעמיים: תחילה, באירוע חוקי אקסטרים, ואז ב-31 ביולי בפרק של התוכנית סמאקדאון, נגד ניקי קרוס. בנוסף, ביילי הגנה על התואר שלה באירוע הסאמרסלאם נגד אסקה. באירוע פייבאק, בנקס וביילי הפסידו את חגורות האליפות לשיינה בייזלר וניה ג'קס. ב-4 בספטמבר בפרק של התוכנית סמאקדאון, בנקס וביילי הפסידו לג'קס ובייזלר שוב, ולאחר מכן, ביילי תקפה את בנקס בזירה, מה שגרם לסוף החברות ביניהן. באירוע התנגשות של אלופים, ביילי הגנה בהצלחה על תוארה נגד אסקה, כשלאחר הקרב, בנקס תקפה את ביילי. ב-9 באוקטובר בפרק של התוכנית סמאקדאון, ביילי ניצחה את בנקס כתוצאה מפסילה, כשביילי הגיעה כבר ל-365 ימים שהיא אלופת הנשים של סמאקדאון. ב-11 באוקטובר באירוע גיהנום בכלוב, ביילי הפסידה לבנקס כתוצאה מהכנעה, הפסד שסיים את תקופת כהונתה כאלופה לאחר 380 ימים. ב-30 באוקטובר בפרק של התוכנית סמאקדאון, ביילי איתגרה את בנקס לקרב חוזר בשבוע הבא, אתגר שאליו בנקס נענתה בחיוב. בשבוע לאחר מכן ביילי נכשלה שוב במסע השבת התואר אליה.
מודל לחיקוי (2020–2021)
באירוע סדרת ההישרדות, ביילי שימשה כקפטנית של קבוצת סמאקדאון בקרב ההדחות המסורתי בין המותגים, שבו היא הודחה על ידי פייטון רויס. לאחר מכן, ביילי פתחה ביריבות עם ביאנקה בלאייר לאחר שביילי ניצחה אותה ב-18 בדצמבר, בפרק של התוכנית סמאקדאון. לעומת זאת, ביילי הפסידה לאותה בלאייר שישה שבועות לאחר מכן, ב-29 בינואר בפרק של התוכנית סמאקדאון. באירוע רויאל ראמבל, שנערך ב-31 בינואר, ביילי נכנסה לקרב הרויאל ראמבל המסורתי כמספר הראשון, אך הודחה על ידיי ביאנקה בלאייר. לאחר שכשלה לזכות בקרב הרויאל ראמבל, ביילי ניצחה את ליב מורגן ב-5 בפברואר ואת רובי ריוט ב-12 בפברואר בפרקים של התוכנית סמאקדאון. בלילה השני של רסלמניה 37, ביילי דיברה בחוסר כבוד למנחי האירוע, האלק הוגאן וטייטוס אוניל, עד שהתאומות בלה (ברי בלה וניקי בלה) הכו אותה. בחודשים הבאים ביילי המשיכה להתחרות נגד אלופת הנשים של סמאקדאון, ביאנקה בלאייר, באירועי השלם וצפה רסלמניה באקלאש וגיהנום בכלוב, בהם היא לא הצליחה לזכות בחגורת אליפות זו. ביילי הייתה אמורה להתמודד מול ביאנקה בלאייר על התואר של האחרונה באירוע כסף בבנק, אך ב-8 ביולי, הארגון הודיע שביילי סבלה מפציעה ברצועה הצולבת הקדמית לאחר שהתאמנה באורלנדו, פציעה אשר השביתה אותה לתקופה של תשעה חודשים.
הפסקה ו-Damage CTRL (2021–היום)
ב-30 ביולי 2020 באירוע סאמרסלאם, ביילי חזרה לאחר שנה שלא התאבקה, כשכרתה ברית עם איאו סקיי (ידועה בעבר כאיאו שיראי) ודקוטה קאי בעודן מתעמתות עם ביאנקה בלאייר, לאחר שהגנה על חגורת האליפות שלה נגד בקי לינץ', כאשר ביילי חידשה את היריבות שלהן וחזרה למותג Raw. ב-8 באוגוסט בפרק של התוכנית Raw, סקיי, קאי וביילי איתגרו את בלאייר, אלכסה בליס ואסקה לקרב באירוע Clash at the Castle, כשאתגר זה נענה בחיוב. באירוע זה, שהתקיים ב-3 בספטמבר, ביילי, קאי וסקיי, שהוכרו יחדיו תחת השם Damage CTRL, ניצחו את בלאייר, בליס ואסקה. ב-6 בספטמבר בפרק של התוכנית Raw, ביילי איתגרה את בלאייר לקרב סולמות על אליפות הנשים של Raw באירוע חוקי אקסטרים, ובלאייר הסכימה. באירוע זה, שהתקיים ב-8 באוקטובר, ביילי לא הצליחה לזכות באליפות. באירוע היהלום שבכתר, שנערך ב-5 בנובמבר, ביילי לא הצליחה לזכות באליפות שוב פעם בקרב האישה שעומדת אחרונה.
חיים אישיים
מרטינז מאורסת למתאבק בשם ארון סולו. מרטינז ציינה שחלק מהמתאבקים והמתאבקות שהשפיעו עליה היו רנדי סאבאג', הרוק, ג'ף ומאט הארדי, אדי גררו, ברט הארט, טריפל H, ליטה, ויקטוריה ואייבורי.
ירוסלב שפילר
ירוסלב שפילר (בצ'כית: Jaroslav Špillar; 11 באוקטובר 1869 – 20 בנובמבר 1917) היה אמן צ'כי שהתמחה בציור אתני.
ביוגרפיה
הוא היה בנו של פקיד פיננסי. גם אחיו קארל שפילר ורודולף שפילר הפכו לאמנים. בשנת 1885, הוא הפך לאחד התלמידים הראשונים בבית הספר לאמנויות שימושיות בפראג, שם למד אצל פרנטישק ז'נישק ויאקוב שיקנדר. לאחר מכן הוא בילה חמש שנים באקדמיה לאמנויות יפות עם מקסמיליאן פירנר. בסיום לימודיו יצא למסע הלימודי המסורתי לאיטליה, וכן לכמה מקומות נוספים.
ב-1888 הוא החל להתעניין באזור מערב בוהמיה והתיישב שם ב-1891. בתחילה הוא התגורר בפוסטז'קוב, ולאחר מכן עבר לכפר הקטן טראבניקי. מאוחר יותר (בשנת 1902), הוא בנה וילה ואירח סלבריטאים רבים.
רוב ציוריו וחומרים אתנוגרפיים אחרים נשמרים בגלריה של האחים שפילר במוזיאון צ'ודסקה בדומז'ליצה.
משרד החוץ (ברית המועצות)
משרד החוץ של ברית המועצות (ברוסית: Министерство иностранных дел СССР), הוקם ב-6 ביולי 1923, תחילה בשם הקומיסריון העממי לענייני חוץ (1923–1946), משרד החוץ (1946–1991) והמשרד ליחסי חוץ (1991). זה היה אחד ממשרדי הממשלה החשובים ביותר בברית המועצות. בראש המשרד עמד שר החוץ. כל מנהיג במשרד היה כפוף ליו"ר מועצת השרים ואושר על ידי נשיאות הסובייט העליון, והיה חבר במועצת השרים.
משרד החוץ ניהל משא ומתן על חוזים דיפלומטיים, טיפל בענייני חוץ סובייטים יחד עם המחלקה הבינלאומית של המפלגה הקומוניסטית של ברית המועצות וסייע בהנחיית הקומוניזם העולמי ואנטי-אימפריאליזם, שניהם נושאים חזקים של המדיניות הסובייטית. לפני שמיכאיל גורבצ'וב הפך למזכיר הכללי של המפלגה, המבנה הארגוני של משרד החוץ נשאר זהה. כמו סוכנויות סובייטיות רבות אחרות, במשרד פעלה קבוצת מדיניות פנימית המכונה קולגיום, שהורכבה בין היתר משר, שני סגני השרים הראשונים ותשעה סגני שרים. כל סגן שר עמד בדרך כלל בראש מחלקה.
תפקידים ואחריות
חובתו העיקרית של משרד החוץ הייתה לכוון את הקו הכללי של מדיניות החוץ הסובייטית. המשרד ייצג את המדינה בחו"ל והשתתף בשיחות עם משלחות זרות מטעם הממשלה הסובייטית. הוא מינה גם קצינים דיפלומטיים, למעט שגרירים סובייטים, שמונו על ידי מועצת השרים. המשרד היה אחראי על הטיפול באינטרסים הכלכליים והפוליטיים של ברית המועצות בחו"ל, אם כי האינטרסים הכלכליים היו גם באחריות משותפת עם המשרד לסחר חוץ. הוועדה הממלכתית של מועצת השרים בנושא קשרים תרבותיים עם אומות חוץ ומשרד התרבות עבדה עמו במשותף בכל הנוגע להגנה על אזרחים סובייטים בחו"ל, הפעלת היחסים הקונסולריים הסובייטים בחו"ל וקידום התרבות הסובייטית. חובה פחות גלויה הייתה תיאום פעולות המודיעין הסובייטיות בחו"ל.
אשרות הונפקו על ידי משרד החוץ הכללי, אך גם על ידי משרדי החוץ של הרפובליקות ועל ידי משרד הפנים. הדבר נכון גם לגבי הדרכונים שהונפקו לאזרחי ברית המועצות.
ארגון ומבנה
"החשיבה הפוליטית החדשה" של מיכאיל גורבצ'וב הוכרזה רשמית בקולגיום בשנת 1988, בה הוגדרו יעדים לשיפור היחסים הדיפלומטיים ויצירת "תנאי חיים הגונים, אנושיים, חומריים ורוחניים לכל העמים". יתר על כן, הקולגיום ציין כי השיפורים במאמצים הבינלאומיים "להצלת העולם" היו "הרעיון המעמדי ביותר של סוציאליזם". הקולגיום האמין שאם הסוציאליזם יכול ליצור עולם שליו יותר, הסוציאליזם באמת היה מבצע "מהפכה עולמית". המשרד ליחסי חוץ והשלוחות המקומיות שלו התכנסו באופן קבוע במועצת השרים כדי לדון במדיניות, בחובות ובאחריות המשרד. התכנסות משותפת זו הובילה להשתתפות רבה יותר של רפובליקות ברית המועצות במימוש מדיניות חוץ, פיתוח ותיאום. גוף זה דן גם בבעיות בינלאומיות ופתר בעיות כאלה בזירה הבינלאומית.
מכיוון שהמשטרים הקומוניסטים במזרח אירופה קרסו בשנת 1989, כבר לא הייתה הבחנה בין המחלקות המזרחיות למערב אירופה. גוף ממשל נפרד המכונה "ענייני השגרירות" התקיים לצורך ניהול השירות הדיפלומטי הסובייטי בחו"ל. בשנת 1986, הממשלה הסובייטית יצרה מחלקות חדשות לטיפול בבקרת נשק ופירוק נשק. המשרד יצר גם מחלקות אזוריות חדשות, כמו מחלקת האוקיינוס השקט, שהיה שינוי רדיקלי, מכיוון שמבנה משרד החוץ נותר ללא שינוי מאז האימפריה הרוסית.
בספר לימוד סובייטי תואר המבנה הבא:"ענף חשוב במנגנון המרכזי, מנקודת מבטה של ההדרכה הדיפלומטית המבצעית היום-יומית, הוא החטיבה הדיפלומטית המבצעת. אופי הפעילויות העוסקות באגפים אלה נקבע על פי המאפיינים הטריטוריאליים והתפקודיים שלהם. מחלקות טריטוריאליות מטפלות בשאלות של קשרי חוץ עם קבוצות מדינות ספציפיות. קבוצות מדינות אלה מחולקות לפי אזורים."מאמצי הארגון מחדש שהתקיימו בשנת 1986 ובתחילת 1987 הובילו להחלפתם של דיפלומטים בכירים רבים. הממשלה גם הציגה עקרון חדש שקבע, "ברגע ששגריר נמצא באותו תפקיד במשך 4 או 5 שנים, הוא מאבד את קצה התפיסה שלו. תקופת השירות האופטימלית בתפקיד אחד לנושא משרה היא לכל היותר שלוש שנים."
אידאולוגיה וקביעת מדיניות
ישנן דוגמאות רבות ליריבות בין המפלגה למדינה בהיסטוריה הסובייטית. במדיניות חוץ המדינה יוצגה על ידי משרד החוץ ואילו המחלקה הבינלאומית של הוועד המרכזי ייצגה את המפלגה. גישת מדיניות החוץ של המחלקה הייתה אידאולוגית יותר מזו של משרד החוץ, שפעל לפי מדיניות של רגיעה, שפירושה המילולי הקלה ביחסים המתוחים עם העולם הראשון.
ההיסטוריון יאן אדמס הסביר את הסכסוך בין השניים באופן הבא: "'סכסוך מוטבע עמוק ולכאורה בלתי נמנע בין שני מוסדות מדיניות החוץ הסובייטיים הגדולים הללו ומשימותיהם. מנגד, משרד החוץ מבקש לטפח מעמד רשמית ליחסי מדינה; מצד שני המחלקה הבינלאומית רודפת אחר חלומה של המפלגה לבנות עולם קומוניסטי על חשבון הקפיטליזם.'"המשרד השתמש הרבה יותר ממשאביו האנושיים והכלכליים למטרות תעמולה וכביכול "צעדים פעילים" מאשר משרדי חוץ אחרים שאינם סובייטים. זה כלל הפצת דעות הנתמכות על ידי ממשלת ברית המועצות, הטרדות, צנזורה, שיבוש רדיו, זיופים ודיסאינפורמציה כללית. דיסאינפורמציה הפכה למרכיב חשוב בפעולות השוטפות בענייני החוץ הסובייטים. מסיבה זו, במהלך מרבית חייו היה למשרד החוץ הסובייטי תקציב גבוה בהרבה ממשרדים דומים, במיוחד בהשוואה למשרדי החוץ של הגוש המערבי. שווארדנדזה טען שממשלת ברית המועצות השתמשה בתקציב של כ-700 מיליארד רובל בלבד על משרד החוץ (עד 1991) כדי לתמוך ב"עימותים אידאולוגיים" עם העולם הראשון.
היסטוריה
כשר החוץ הסובייטי, אנדריי גרומיקו ציין בזכרונותיו כי עבודתו עם ניקיטה חרושצ'וב לא תמיד הייתה משימה קלה. כפי שאמר זאת גרומיקו, "חרושצ'וב היה זורק כל הזמן רעיונות חדשים קדימה ואחורה." לא תמיד נתמכו רעיונותיו, אך כפי שציין גרומיקו, לחרושצ'וב הייתה השפעה חיובית על מדיניות החוץ הסובייטית. ליאוניד ברז'נייב, לדברי גרומיקו, היה אדם שהרבה יותר קל לעשות איתו עסקים מכיוון שהוא פיצה על חוסר כישוריו בכך שדן בנושאים גלויים בפוליטביורו. אמנם היה לו קל יותר לעשות עסקים בכמה תחומים, אך האטיות וחוסר הידע של ברז'נייב הקשו עליו לדון עמו במדיניות חוץ. עם זאת, גרומיקו ציין כי יש לקחת בחשבון את מחלתו. "החשיבה החדשה" של מיכאיל גורבצ'וב הובילה ליחסי חוץ ידידותיים יותר עם מדינות המערב, אך מדיניותו הפנימית ערערה את היציבות במדינה ובשנת 1991 ברית המועצות התפרקה. בשנת 1991, לפני פירוק המדינה, שונה שמו של המשרד למשרד לקשרי חוץ. המשרד הוחלף על ידי משרד החוץ של הפדרציה הרוסית בשנת 1992 לאחר שרוסיה הכריזה על עצמה כיורשתה החוקית של ברית המועצות.
קומיסרים ושרים
האנשים הבאים עמדו בראש הקומיסריון / המשרד כקומיסרים עממיים), שרים וסגני שרים בתקופה הסובייטית:
ויליאם היילי
ביוגרפיה
נולד בצ'יצ'סטר, הוא נשלח ללמוד באיטון ב-1757 ובטריניטי הול קולג', אוניברסיטת קיימברידג', ב-1762 ב-1767 עזב את קיימברידג' ועבר לגור בלונדון. אמצעיו הכספיים אפשרו להיילי לחיות באחוזתו המשפחתית בארהאם, סאסקס, והוא פרש לשם ב-1774. במיקומו של הבית בארהאם נמצא בית הספר הגדול באלארד.
ב-1792, בעת כתיבת חייו של מילטון, הכיר היילי את וילאם קופר, ונוצרה ביניהם ידידות שנמשכה עד מותו של קופר בשנת 1800.
בשנת 1800 איבד היילי גם את בנו הטבעי, תומאס אלפונסו היילי, שאליו היה קשור מאוד. הוא היה תלמידו של ג'ון פלקסמן, שאליו הופנה המאמר של היילי על פיסול (1800). פלקסמן הכיר את ויליאם בלייק להיילי. אחרי שהיילי עבר בשנת 1800 לכפר בפלפאם, סאסקס, בלייק התיישב לידו למשך שלוש שנים כדי לחרוט את האיורים לספר על חייו של קופר. ספר זה הוא יצירתו הידועה ביותר של היילי, פורסם בשנים 1803–1804 ב-5 כרכים.
היילי מת בפלפאם ב-12 בנובמבר 1820.
יצירה
היילי כבר כתב שירה כאשר ב-1771 הטרגדיה שכתב על האב הפגוע, נדחתה על ידי דייוויד גאריק. היילי זכה לתהילה ממנה נהנה בקרב בני דורו בעזרת מאמריו ואיגרותיו הפואטיות: "איגרת פואטית לצייר" (1778) המופנית לידידו ג'ורג' רומני. "מסה על היסטוריה" (1780), בשלוש איגרות, הממוענות לאדוארד גיבון. מסה על שירה אפית (1782) מופנית לוויליאם מייסון. "ניצחונות המזג" (1781) היית היצירה הפופולרית ולכן הודפסה בשתים עשרה או ארבע עשרה מהדורות יחד עם "ניצחונות המוזיקה" ( 1804). מחזה טרגדיה שלו מ-1789 "מרסלה" הוצג בדרורי ליין.
מורשת
בשנת 2007, התערוכה "משוררים בנוף: הרוח הרומנטית באמנות הבריטית" שאצר סיימון מרטין ונערכה בגלריה פאלנט האוס בצ'יצ'סטר הבליטה את תפקידו של היילי כפטרון וידיד של אמנים כולל ויליאם בלייק, ג'ורג' רומני, ג'ון פלקסמן וג'וזף רייט מדרבי.
משפחה
בשנת 1769 נישאה היילי לאלייזה בול (1750–1797), בתו של תומאס בול, דיקן צ'יצ'סטר. אלייזה בול היילי הייתה מתרגמת ומסאית. היא תרגמה לאנגלית שני חיבורים מאת המסאית הצרפתייה אנה תרז דה למברט (1647 – 1733) שפורסמו ב-1780 כמאמרים על ידידות וזקנה. שש עשרה שנים מאוחר יותר היא פרסמה חיבור מקורי, "ניצחון ההיכרות על הידידות: מסה לעתיד" (1796).
היילי נפרד ממנה ב־1789 והתחתן שנית ב-1809 עם מרי וולפורד, אך גם הם נפרדו לאחר שלוש שנים.
נאריסואן הגדול, מלך תאילנד
ביוגרפיה
באיונאונג היה מלך על האימפריה הראשונה של טונגבו אשר הקדימה את מדינת מיאנמר של ימינו. בתקופת שלטונו הוא יצא לכבוש שטחים נרחבים מדרום-מזרח אסיה, סיפח את חצי האי המלאי והפך את תאילנד ולאוס למדינות חסות. במהלך הכיבוש איוטהאיה (בירת תאילנד) נבזזה ואלפים מאזרחיה שועבדו בעוד המדינה עצמה הפכה לשדה הקרב בין מיאנמר לקמבודיה.
נאריסואן נולד בתור פארה נארט וכיורש עצר לכס תאילנד משנה למיאנמר בין השנים 1555–1556, בצעירותו שימש כשבוי פוליטי אצל הבורמזים אך מאוחר יותר הוחזר לארצו וניתנה עליו מלכות המשנה בפיטסאנולוק.
לאחר שלחם פעמים רבות לצד הבורמזים במערכותיהם לייצב את מדינת שן, בשנת 1584 קרא על סיום היחסים בין תאילנד למיאנמר והכריז על עצמאות ארצו.
במהלך שימוש בעליונות אסטרטגית, נאריסואן עצר שלוש מתקפות בורמזיות לכבוש את הבירה התאית ובו בזמן יצא במתקפת נגד על קמבודיה התוקפת. בשנת 1590 עם מות אביו ירש נאריסואן את הכס והשתמש במומנטום הירושה לפלוש אל הבירה הקמבודית לונגבק ולהפוך אותה לבת חסות של תאילנד. זמן קצר אחר כך יצא נאריסואן לכבוש את צ'יאנג מאי והשטחים שסבבו לה ולבסוף נפגש אישית בקרב פילי מלחמה עם יורש העצר הבורמזי. הקרב אירע ב-1593 והוכיח את העליונות התאית במאבק הממושך.
מלחמת אזרחים פרצה על ירושת הכתר במיאנמר ונאריסואן השתמש במצב לכבוש את חופיה של מיאנמר בחצי האי המלאי ובכך להשיג חוף אל מפרץ בנגל והאוקיינוס ההודי.
נאריסואן הוסיף לטפח את הצבא בתקופת שלטונו ולבסוף נפטר מחולי בצ'יאנג מאי בשנת 1605 בדרכו לכבוש את מדינת שן מידי מיאנמר.
שיקום נוער מנותק
שיקום נוער מנותק הוא מושג מתחום החינוך המתייחס לבני נוער בני 13–17, אשר נחשבים מנותקים מלימודים ותעסוקה.
משמעות
בני נוער אשר נשרו ממערכת החינוך והלימודים הפורמליים לפני המועד שבחוק, יכולים להיות מושפעים באופן משמעותי בתהליך התפתחותם. הסיבות לניתוקם מבוסס בעיקר על הסברים מבנים ופסיכולוגיים–חברתיים, כגון רקע כלכלי וחברתי נחשל, משפחה שאינה מתפקדת, עבריינות, חולי במשפחה, שכונות מצוקה, הגירה, קשיי למידה, חוסר הסתגלות לבית הספר ורצון לצאת לעולם העבודה. לעיתים הנשירה מבית הספר היא מרצון אך לרוב היא מחוסר ברירה.
מערכת השיקום מאתרת את בני הנוער בשלבים השונים של הניתוק החברתי וקולטת אותם למגוון רחב של תוכניות שיקום, כמו תוכניות קהילתיות, מוסדות פנימייתיים התנדבותיים ולא התנדבותיים. מסגרות אלה הן בעלות אוכלוסייה הומוגנית או הטרוגנית מבחינת מין, רקע ועוצמת הניתוק, ועוזרות לבני הנוער להשתלב חזרה בחברה.
גורמים התורמים לניתוק
ישנן ארבע קבוצות של גורמים התורמים לנשירה ממערכת החינוך:
1. גורמים אישיים: היעדרויות מרובות, בעיות התנהגות ומשמעת, ניכור חברתי ובדידות חברתית, תפיסת מסוגלות אישית נמוכה, הישגים נמוכים לאורך זמן, תפיסת שאיפות עתיד לא ברורה, קשיי תקשורת, קשיי שפה, שימוש בסמים ובאלכוהול ומעורבות בהתנהגות עבריינית.
2. גורמים משפחתיים: רקע סוציו-אקונומי נמוך, השכלת הורים נמוכה, עבריינות-ואו התמכרויות במשפחה, מחלה ומוגבלות כרונית, הזנחה והתעללות בילדים, אבטלה, חוסר משמעת וגבולות במשפחה, היעדר ציפיות והיעדר תמיכה בילד, גירושין או פרדה של ההורים.
3. גורמים בית-ספריים: גודל כיתה ובית הספר, ציפיות נמוכות של המערכת, איכות נמוכה של מורים, מכוונות לממוצע והתעלמות מהשוליים, שיטות לימוד שאינן מותאמות או שאינן רלוונטיות, מחסור במשאבים ובשירותים משלימים, מערך תמיכה וליווי אישי.
4. גורמים קהילתיים: שונות תרבותית גבוהה בין חברי הקהילה, חוסר תמיכה קהילתית במשפחות, חוסר תמיכה קהילתית בבית-הספר, חוסר בשירותים חינוכיים-חברתיים בקהילה, ריבוי של אירועים עבריינים בקהילה.
מפתן
מיועד לבני נוער בגילאי 14–18, שנשרו או התקשו להשתלב במסגרת החינוך הרגילה. זוהי מסגרת טיפולית שיקומית חינוכית שמשרד הרווחה והחינוך מפקחים עליה. במסגרת זו יש שילוב של שלושה תחומים: תוכנית טיפולית ברמה אישית וקבוצתית והכנה לחיי עבודה והשכלה. הלימודים מתקיימים עד 4 שנים - ניתן לקבל תעודת 12 שנות לימוד ותעודת מקצוע מוכרת, לדוגמה: צורפות, מכונאות רכב, מגדנאות, מסגרות.
מית"ר
מיועד לבני נוער בגילאי 12–18, אשר זקוקים לתמיכה בסיסית ביותר וכאלה שזקוקים לתמיכה על מנת שיישארו במסגרות שבהן הם נמצאים. זהו מרכז יום תומך רב תחומי, הפועל בין השעות 8:00-22:00 בכל ימות השנה. העקרונות המרכזיים של מית"ר הם: מיידיות, זמינות ונגישות. השתתפות בתוכנית זו היא עד שנה וחצי על מנת להחזיר את בני הנוער למערכות נורמטיביות בחברה.
מפעל תעסוקה לנוער- הבית של סוזן
מיועד לבני נוער בגילאי 15–18, אשר נמצאים על רצף הניתוק. בני הנוער עובדים במפעל על פי עקרונות הסביבה הטיפולית ומקבלים שכר. משך התוכנית הוא שנה וחצי על מנת לחזור למסגרות נורמטיביות.
לבוגרי "מית"ר הבית של סוזן" הייתה אוריינטציה גבוהה לתעסוקה ורובם עבדו בשכר והועסקו בעבודה קבועה ויציבה. כמו כן, על אף ששיעור לא מבוטל מן הבוגרים התמודדו עם קשיים רגשיים מורכבים, רבים הפגינו תחושת מסוגלות גבוהה במישורי חיים נוספים, יכולת להיעזר באחרים ותפיסת עתיד חיובית.
כפר הנוער מנוף
כפר נוער מנוף ממוקם סמוך לעיר עכו, ומיועד לבני נוער שנפלטו ממסגרת בית ספר תיכון רגילה. מטרת כפר הנוער מנוף היא לטפל בבני נוער שנשרו ממערכות הלימודים הפורמליות, לפתח את כישוריהם האישיים, החברתיים והלימודיים ולהחזיר אותם למרכז החברה עם כוחות וידע שיאפשרו השתלבות שוויונית בחברה הישראלית, בתחומי ההשכלה העיונית, המקצועית, החברתית, האישית והתעסוקתית.
מודל התסכול והערכה עצמית
מודל זה מוכר גם בשם "נבואה המגשימה את עצמה". כישלונות רבים ומיונים ירודים של התלמיד יוצרים אצלו רגשות תסכול והערכה עצמית נמוכה. דבר זה גורם לתלמיד לחוסר ביטחון באשר לכישוריו וליכולותיו להתמודד עם דרישות המערכת עד שהוא מוותר. לחלופין קיימות מסגרות חיוביות שמעודדות וגורמות לתלמיד להרגיש שייך ומסוגל.
מודל תפיסת החיים של הפרט ושל המשפחה בנוגע ללימודים
ניתן לבדוק תהליכי נשירה על ידי בחינת ערכיו של התלמיד, נטיותיו, התנהגויות שלו על רקע תפיסת משמעות הלמידה ותחושת השייכות של תלמיד, משפחתו והסביבה הקרובה לבית הספר. כאשר ישנם כישלונות אקדמיים לאורך זמן ונטייה חברתית תרבותית בסביבת התלמיד שאינה מקדשת את הלימודים כדרך מקדמת, אזי הסיכוי לנשירה- גדל.
מודל המעברים
בחיים עצמם אנו עוברים ממסגרת לממסגרת, וממקום למקום, חלק מהמעברים הללו הם בעקבות חוסר הצלחה אקדמאית, חוסר הצלחה חברתי או מעברים ממוסד למוסד. חלק מהמעברים אלה הם מובנים, כמו: מעבר מבית ספר יסודי לחטיבת הביניים. חלק מהמעברים האלה אינם מובנים ולרוב נעשים ללא רצונו של התלמיד, כמו: שינוי מקום מגורים, גירושים ובעיות לימודיות. מעברים אלה יכולים להיות נקודות משבר, שתלמידים ללא סביבה תומכת, אינם מצליחים לשרוד ולכן נושרים מבית הספר.
מודל הצבירה של כישלונות לאורך זמן
ההחלטה לנשור מבית הספר אינה מתקבלת בעקבות מקרה חד פעמי בחיי התלמיד, אלה בעקבות מקרים חוזרים של חוויות קשות, תסכולים רבים, אי הצלחה, אי תמיכה ואי קבלה שגורמים לתחושת כישלון, והם שמובילים את התלמיד לעזוב את מערכת החינוך. זהו אינו מצב בלתי הפיך, ישנם מקרים של מציאת חלופה חינוכית אחרת- לפעמים הניסיון מצליח ולפעמים בלתי אפשרי.
קורבין ברנסן
קורבין דין ברנסן (באנגלית: Corbin Bernsen; נולד ב-7 בספטמבר 1954) הוא שחקן קולנוע, טלוויזיה ובמאי אמריקאי, הידוע בעבודתו בטלוויזיה. הוא ידוע בשל תפקידיו כעורך דין לענייני גירושין ארנולד בקר בסדרת הדרמה של NBC "פרקליטי אל איי", בתפקיד ד"ר אלן פיינסטון בסרט "רופא השיניים", כבלש המשטרה בדימוס הנרי ספנסר בסדרת הדרמה הקומית של רשת USA, "בניחוש חוקר", וכרוג'ר דורן בסרטים בסרט ליגה לאומית, הוא הופיע בקביעות בסדרות, "המתמחה", "בית החולים כללי", ולסירוגין באופרת הסבון "צעירים חסרי מנוח".
ביוגרפיה
ברנסן נולד בצפון הוליווד, קליפורניה, בנו הבכור של הארי ברסן, ג'וניור, מפיק הוליוודי, ושחקנית הסבון הוותיקה ז'אן קופר, שהופיעה באופרת הסבון צעירים חסרי מנוח. הוא סיים את לימודיו בבית הספר התיכון בוורלי הילס בשנת 1972. לברנסן תואר ראשון באמנויות תיאטרון בשנת 1977 וגם תואר שני במחזאות בשנת 1979 מאוניברסיטת קליפורניה בלוס אנג'לס (UCLA).
משחק
לאחר הופעה של שנתיים באופרת הסבון "התקווה של ריאן", ברנסן לוהק לתפקיד עורך הדין ארנולד בקר בסדרת הטלוויזיה של סטיבן בוצ'קו פרקליטי אל איי בשנת 1986. הסדרה הפכה ללהיט, והתפקיד זיכה אותו במועמדות לפרס אמי לפרס גלובוס הזהב, הופעות על עטיפות המגזינים, ותפקידי אורח בסיינפלד, ובמופע של לארי סנדרס. הוא שיחק בסדרה פרקליטי אל.אי במשך כל עונותיה, עד שהסתיימה ב-1994.
בברנסן שיחק במגוון של סדרות טלוויזיה וסרטי קולנוע.
הוא הופיע גם בתפקיד אורח ב- הוחלפו בלידתן, "ונוס, קופידון, איוולת וזמן". ברנסן שיחק כקייל נווין בסדרת הטלוויזיה המתמחה לצד מאט זוקרי.
החל מ-2018 שיחק בתפקיד אורח בעונות 1, 2 ו-4 בסדרה המחודשת מגנום, בלש פרטי.
בשנת 2020 שיחק בדרמת הפשע המשטרתית של רשת CBS "טומי" בכיכובה של אידי פאלקו.
הפקה
ברנסן היה נשיא ובעלים משותף של Public Media Works, חברת ניו מדיה המפתחת בידור לבסיסי מעריצים ממוקדים. הוא ביים וכיכב בסרט "קארפול גאי", סרטה הראשון של החברה.
כתיבה
באוקטובר 2015 יצא רומן הבכורה של ברנסן על ידי הוצאת הספרים פליקאן. הספר, "חלודה: הרומן", הוא עיבוד לסרט העלילתי של ברנסן משנת 2010, "רוסט", בו גילם את הדמות הראשית וכן שימש כסופר ובמאי. בשנת 2017 הוציאו ברנסן ופייס את הספר "הבית הפתוח: המצאה מחודשת לחיים פשוטים", ספר לעיצוב הבית, המציע רעיונות עיצוב שלמדו משיפוץ בתיהם.
חיים אישיים
ברנסן נשוי לשחקנית הבריטית אמנדה פייס מאז 1988. יש להם ארבעה בנים: אוליבר, אנגוס, הנרי ופינלי. ברנסן היה נשוי לברנדה קופר בין השנים 1983 עד 1987.
בשנת 2008 הופיעו ברנסן ומשפחתו בתוכנית מציאות, והביסו את משפחתה של מרגרט צ'ו.
לברנסן אחד מאוספי כדורי השלג הגדולים בעולם, עם 9,000 כדורי שלג. הוא ואשתו עברו לעמק ההדסון בצפון מדינת ניו יורק בשנת 2019, שם הוא מתמקד כעת בפרויקטים קולנועיים וטלוויזיוניים.
עמותת מצמיחים להפחתת אלימות וניכור בבתי ספר
עמותת מצמיחים להפחתת אלימות וניכר בבתי ספר היא עמותה ללא מטרות רווח, שפיתחה מודל חדשני ומדיד להפחתת תוקפנות ויצירת אקלים חיובי בבתי הספר בישראל. העמותה הוקמה בשנת 2004 על ידי גאורג רוסלר ויוני צ'ונה והיא מפתחת אסטרטגיות וכלים מקצועיים להתמודדות עם בריונות, אותם היא מיישמת באמצעות סדנאות התערבות אינטנסיביות של שלושה ימי לימודים מלאים המועברות במאות כיתות מדי שנה. נוסף על כך, מעביר המרכז קורסי הכשרה למורות, יועצות ומנהלות במערכת החינוך. מודל 'תלמידים מצמיחים' שפותח על ידי העמותה, נשען על מחקרים אמפיריים המוכיחים כי עיקר התוקפנות בקרב ילדים ונוער נובעת מרצון לשפר ולשמר את מעמדם החברתי בקרב קבוצת השווים להם.
מודל מצמיחים
כמענה למחקרים המציגים כי חלק ניכר מהדינמיקה החברתית בכיתה נובע ממאבק להשגת פופולריות, המטרה של מודל מצמיחים היא לייצר תמריצים להתנהגות פרו-חברתית באמצעות מיתוג חיובי של התנהגויות מסוימות. חיזוק התנהגויות אלו מתבצע באמצעות העברת מסרים דרך קבוצת השווים (התלמידים), אשר דרך הנחיה של משחק, עיבוד, שאילת שאלות והמשגה, מאותתים לחברי כיתתם אילו התנהגויות זוכות להוקרה ואילו לגינוי. על מנת לעודד שינוי התנהגות, השיטה מעודדת אמירת שמות מפורשת בהקשרים חיוביים. תלמידים שמציינים תלמידים אחרים שנהגו באופן מצמיח כלפיהם מסייעים ביצירת מודלים חיוביים לחיקוי מתוך הקבוצה.
פיתוח המודל והקשר לאקדמיה בישראל ובשאר העולם
מודל מצמיחים מבוסס על הטמעת ידע שנאגד מתוך מספר ארגונים וביניהם ”האקדמיה ללימודי אלימות” הפועלת בגרמניה, שיטת ארגון AVP האמריקאי והשיטה של ארגון IRRP , זאת לצד שילוב ידע שפותח בעבודת שטח של קרוב ל-15 שנים.
בוועדה הפדגוגית של הוועד המנהל של מצמיחים חברים בין השאר פרופ' אבי עשור (אוניברסיטת בן-גוריון) וד"ר יעקב גוטרמן ראש המרכז להכשרה ולפיתוח מנהלים בסמינר הקיבוצים. לאורך השנים הביא מרכז מצמיחים לישראל מומחים מהאקדמיה ומארגונים מובילים מחוץ לישראל. במקביל מודל מצמיחים מועבר כיום במסגרת קורסים אקדמיים במוסדות לימוד בארץ (אוניברסיטת בן-גוריון, מכללת כנרת, מכללת אורנים ועוד) ומחוץ לישראל (אוניברסיטת היידלברג ועוד).
פעילויות המרכז
מטרת הסדנה היא הנחת יסודות לתהליך כיתתי של קידום אקלים חברתי חיובי והפחתת תוקפנות לצד הכשרת המחנכים בכלים ובמתודות של השיטה. בשנת 2018 פרסם המרכז את הספר אשר זכה להערכה של אנשי אקדמיה ושטח מובילים.
הערכה
לצד מדדי הערכה פנימיים הנערכים מיד בתום הסדנאות, מדי שנה חברת TNS מעריכה את פעילויות המרכז כדי למדוד את אפקטיביות הסדנאות המועברות בכיתות כחצי שנה לאחר ההתערבות באתר משרד החינוך (מאגר התוכניות) מדורגת התוכנית באנונימיות על ידי מנהלי בתי ספר בציון ממוצע של 93. בשנת 2018 פרסם פרופ' עמוס רולידר מהמחלקה למדעי ההתנהגות במכללה האקדמית כנרת ממצאים ממחקר שערך על השפעות התערבות בשיטת 'מצמיחים' על רמת ההצקות בכיתות ד' ז' וח'
על הישגים אלה ונוספים זכה המרכז בפרס יושב ראש הכנסת לאיכות חיים פרס יושב-ראש הכנסת לאיכות החיים בתחום הפחתת אלימות בחברה הישראלית לשנת 2015 וכן בתו "מידות" לאפקטיביות.
יקב רחובות
יקב רחובות הוקם ב-1907 ברחובות על ידי אגודת הכורמים הרחובותית כדי לעבד ענבים של איכרי המושבה ולהכין מהם יין. פעולה זו שיקפה את רצונם של איכרי המושבה לעצמאות ואי תלות בברון רוטשילד ובפקידיו. היקב שימש למטרתו המקורית עד 1933 אז הפך גידול פירות ההדר לדומיננטי והיקב, שנרכש על ידי חברת יפאורה, הפך למפעל לעיבוד פירות הדר. ב-1974 ננטש המקום ובהמשך החלה הריסתו למטרת הקמת בתי דירות. תהליך ההריסה נעצר והחלקים שניצלו שומרו והפכו לאתר מורשת בשיתוף החברה להגנת הטבע והמועצה לשימור אתרי מורשת בישראל.
רקע
המושבה רחובות הוקמה ב-1890 על ידי אנשי העלייה הראשונה וסביבה ניטעו כרמי גפנים שהיוו מקור הכנסה עיקרי של איכרי המושבה. את התוצרת הובילו האיכרים לעיבוד ביקב של ראשון לציון.
ב-1903 הוקמה "אגודת כורמים" של חקלאי רחובות שאף הקימה יקב במושבה אך לאחר זמן פשטה את הרגל. לאחר זמן הוקמה אגודה חדשה בשם "סינדיקט הגת" (אגודת הכורמים הרחובותית) שקנתה מגרש בצפון המושבה ופנתה ליק"א בבקשת סיוע להקמת יקב על אותו מגרש.
הקמת והפעלת היקב
פניית הסיוע של "סינדיקט הגת" ליק"א נענתה ב-1907 והארגון הרחובותי בנה יקב על המגרש שנקנה ב-1903. תחילה פעל במקום מתקן לסחיטת הענבים וסינונם כשהמיץ המסונן הובל ליקב בראשון לציון. היקב נבנה בסגנון שהיה נפוץ באותם ימים לבניית מבני תעשייה (ראו מוזיאון המזגגה בנחשולים) והוא כלל אלמנטים של אדריכלות עות'מאנית (כמו למשל הקשתות בפתחים). בבנייה נעשה שימוש באבני כורכר שנחצבו בסביבה.
ב-1923 סייעה פיק"א לאגודה להקים בתחתית היקב כ-20 בריכות תסיסה (אמפורות) דבר שאיפשר ליקב לייצר יין אותו הובילו ליקב בראשון להשלמת התהליך ולשווקו. הבריכות נבנו מבטון על ידי חברת סולל בונה. כל בריכה כללה פתח בראש הבריכה דרכו הזרימו מיץ ענבים מסונן (ליינות לבנים) או מיץ ענבים עם קליפות (ליינות אדומים) שהגיע מהגת שנבנתה במפלס גבוה מהבריכות (הגת נהרסה). עם תום התסיסה נפתח ברז בתחתית הבריכות ותוכן הבריכות הועבר דרך מסננת לחביות. לאחר התרוקנות המיכלים נפתח הפתח בתחתית המיכלים וניתן היה להיכנס אליהם לניקויים.
מטעמי כשרות הועסקו ביקב יהודים בלבד והוא המשיך לפעול עד-1933.
מפעל יפאורה
בתחילת המאה ה-20 התברר לאיכרי המושבה שההכנסות מגידול ענבים נמוכות וגם הן נשחקו משמעותית בגלל בחירת זנים שגויה ומפגיעה של מזיקים (במיוחד ידועה הפגיעה על ידי כנימת הפילוקסרה) ולכן חיפשו האיכרים גידולים חליפיים.